open-index/open-wikipedia-markdown huggingface dataset:
Janez Žiga Popovič

Da **Janez Žiga Popovič**, auf deitsch: aa **Johann Siegmund Valentin Popowitsch**, geboan am 9. Feba 1705 in Arzlin bai Cilli (*Celje*, Slowenien), gschdoam am 21. Novemba 1774 in Perchtoldsdorf (Niedaöstareich), woa a Mundoat- und Schbrochfoascha, Botanika, Fisika und Slawist in Wean in da Barockzeid.

## Bedeitung
Da Janez Žiga Popovič woa a wichdiga Schbrochfoascha und fu 1753 bis 1766 oana fu de easchdn Professoan am *"Lehrstuhl für Deutsche Sprache und Rhethorik"* (grindd 1749) an da Universitet Wean. Ea hod unta aundam in Johann Christoph Gottsched massif augrifn und den sein Foaschlog kritisiad, das ma de deitsche Schbroch auf Basis fu de sächsischn Dialekte faeinheitlichn soid. Da Popovič woit liawa de süddeitschn Dialekte ois Grundlog heanema fia a refoamiate deitsche Schriftschbroch.

Ea hod fü fu da domolign Foiksschbroch gsaumit, owa ned neta fu de boarischn Dialekte in Estareich, sondan em a in seina Hoamad, im slowenischschbrochign Tei fu da Habsburgamonachi. Desweng is a heit a intresants Foaschungsgebit sowoi fia Geamanistn ois a fia Slawistn.

## Weake
**Die nothwendigsten Anfangsgründe der Teutschen Sprachkunst , 1754
**Versuch einer Vereinigung der Mundarten von Teutschland*, 1780.

== Schau aa ==
* [[Johann Christoph Gottsched]]
* [[Johann Balthasar Antesperg]]
* [[Maurus Lindemayr]]
* [[Ignatz Anton Weiser]]

== Beleg ==
* [https://web.archive.org/web/20080516112818/http://members.nextra.at/stewar/adv/monat_0604.htm Museum der Sternwarte Kremsmünster - Popowitschs Buch Untersuchungen vom Meere]
* [https://web.archive.org/web/20071117054407/http://aeiou.iicm.tugraz.at/aeiou.encyclop.p/p651840.htm aeiou Österreich-Lexikon, Popowitsch, Johann Siegmund Valentin]
* Faninger Kurt, J. S. V. Popowitsch. *Ein österreichischer Grammatiker des 18. Jahrhunderts*, 1996. ISBN 3-631-48869-6
* Popowitsch, Johann Siegmund Valentin: *Der Abschnitt "Dialecti" aus den vermischten Schriften des Johann Siegmund Valentin Popowitsch (1705 - 1774)*/hrsg. von Richard Reutner. Wien: Ed. Praesens, 2003 ISBN 3-7069-0218-4 (Schriften zur diachronen Sprachwissenschaft; 13)
* Popowitsch, Johann Siegmund Valentin: *Vocabula Austriaca et Stiriaca*. Nach der Abschrift von Anton Wasserthal, hrsg. von Richard Reutner. Frankfurt am Main; Wien: Lang ISBN 3-631-51443-3. (Schriften zur deutschen Sprache in Österreich ; 32/33 )
* Popowitsch, Johann Siegmund Valentin: *Orthographische Schriften'' - Hildesheim: Olms, 2005, ISBN 3-487-12863-2. (Documenta orthographica: Abt. A, 16. bis 18. Jahrhundert; 5)
Corona

**Corona** is da Naum vu am mexikanischn Bia, des vu Grupo Modelo braud wiad. Des Bia wiad in mea wia 150 Lända vu da Wöid vakauft, is in seina Hoamat s'meistvakaufte Bia vu olle und wiad aa intanazjonal imma eafoigreicha. So wean in Deitschlaund mittlaweile im Joa guad 45.000 Hektolita unta d'Leid brocht.

In de USA is s'Corona mib'm Heineken s'meistimpoatiate Bia und wiad duat meistns direkt aus da Floschn drunga, wobei ma a Stickl Limettn im Floschnhois stecka hod. Dea Brauch is oba koa Gaudigspüi sondan hod an bestimmtn Hintagrund: Weu de Floschn aundas wia bei uns duachsichtig san, kinan si duat grauslige Stoffe büidn, de ma mit da Limettn weggaputzt. Aunschliaßnd druckt ma d'Limettn in d'Floschn eini, woduach s'Bia daun an fruchting Gschmock kriagt.

In Eiropa findt ma hauptsächli de 0,33-Lita-Flaschl, eigntli gibts s'Corona owa in vüi mea Floschngreßn und ob und zua findt mas aa ois Fasslbia und Dosnbia.

Im Gengsotz zum mittleiropäischn Bia is des mexikanische Corona a Maisbia. Außadem san Wossa, Geaschtnmoiz, Reis, Hopfm, Hefn, Papain und Ascorbinsäire drinnan; da Alkokolghoit is 4,6 Volumsprozent.
Schneizlreith

**Schneizlreith** (amtli: **Schneizlreuth**) is a Gmoa im obaboarischn Berchtsgoana Land zwischn Inzell, Reichahoi und Ramsau sowia Unken im estareichischn Bundesland Soizburg.

## Eadkunde

Schneizlreuth is vo da Bevejkerung zwar die kloanste Gmoa im Landkroas, vo da Flächn is owa oane vo de gresstn. Za Schneizlreith ghearn de Ortstei: Weißboch, Unter- und Oberjettenberg, Fronau, Melleck, Ristfeucht, Jochberg und Schneizlreuth sejba.

Schneizlreuth liegt mitten in de Berg, de Saalach rinnt durche. Schneizlreith is onakannta Erholungsort und a Tourismusgmoa mit uma 50.000 Übernachtunga im Joar. Seitm 1. Jenna 2002 is Schneizlreith Mitglied von da „Erlebnisregion Berchtsgoana Land“, de mehra Fremdnvakea zuawabringa wui.

Nachbargmoana san Reichahoi und Ramsau, im Landkroas Traunstoa no Inzell und an Soizburga Pinzgau de Gmoa Unken.

## Gschicht

1285 is zan easchtn Moi a Landgut *Schnaezenreut* gnennt worn. De easchte urkundle Erwähnung vo Weißbach wor 1349. Boade Ortschoftn worn vo jeher a Tei vo Bayern. De Gmoa Schneizlreith is 1909 aus da Vaeinigung vo de Gmoana Jettenberg und Ristfeucht entstandn. De 1883 grindte Gmoa Weißbach an da Oipnstross (mitm Ortstei Jochberg) und de Gmoa Schneizlreith san am 1. Mai 1978 im Valauf vo da Gmoagebietsreform in Bayern vaeinigt worn.

Schneizlreith wor 1590 die easchte Poststation vo Soizburg auf Innsbruck. Da äjteste Nochweis vo oana Schui stammt ausn Joar 1783. Untam Napoleon (1800) han schware Zeitn auf de Gmoa zuakema. De Grenzgemoa wor Schauplatz vo horte Kämpf zwischn de vabindtn Franzosen und Bayern auf da oanan Seitn und de Tirola und de Pinzgaua auf da ondan Seitn. A Denkmoi am "Botenbiihe" erinnat an de Zeit.

1911 is de Roßpost vom Postauto abgelest worn. A so wia jetz gibts de Gmoa seitm 1. Mai 1978. Wenga da boarischn Gebietsreform vo 1978 is de Gmoa Weißbach eigmoant worn.

## Wirtschoft und Vakea

Im *Dolomitwerk Jettenberg* wead a typischa Dolomit, da Ramsaudolomit, obaut und fia de Industrie za Dolomitmehj und -kernunga vaorbat.

### Vakea

Schneizlreith is durch de *Deitsche Oipnstross* vo Inzell vom Nordwestn bzw. Ramsau vo Siidostn her eareichbor. De B 21 vabindt de Gmoa mit Reichahoi im Noadn und mit Unken bzw. Lofer im Sidn. Da Strossnzug wean vo estareichischa Seitn aa "Deitsches Eck" gnennt.

## Berihmdheitn

De Voikssängarin Bally Prell is 1953 mit iam Liadl de "Schönheitskönigin von Schneizlreuth" bekannt worn. Des Liadl hod wiedarum an Ort iwaregional bekannt gmocht.

## Beleg


## Im Netz

* Tourist-Info Schneizlreuth
*
Macao

**Macao** (kinäsisch: 澳门 oda 澳門 *Àomén*; portugiesisch: **Macau**) is a ehemoiige portugiesische Kolonie, de wôs in da Näh vo Hongkong is. 1999 hôts es de Voiksrepublik Kina ois zwoate Sondavawoitungszone gschnappt.

Macao hôt a Haffa Sengswiadigkeitn aus da Kolonialzeid. A Haffa Leit dortn lebn vom Tourismus (åcht Milliona Gäst im Jôhr 2000) und as Glicksspui, und desweng nennd ma Macao as *[[Monte Carlo]] van Ostn*, bsondas weils'n *Macao Grand Prix* ausdrong, des is a Renna af de Stroßn. Nochdem as Glicksspui – ned wia in Hongkong nemdro – in Macao ealaubd is, faahn a Haffa Leit vo doat hi und hea. Vui lem aa dovo, doss' Feiaweaksraketn macha oda Gwand nähn.

De meistn Leit in Macao redn Kantonesisch, Portugiesisch, Hochkinäsisch, Englisch, Fiji, Philippinisch, Thai oda oane vo a bpor ondare Sprochn. As Macanesische, ma kennds a ois "Patúa" oda Macaista, is a bsundane Kreolsproch. So redn imma no a pôr Dutznd Macanesn, dees is a ethnische Gruppn, de asiatischa und portugiesischa Voafoahn hom, oiso zwoa Prozent vo de Leit in Macao oda so.

Da richtige Nam vo Macao is im Hochkinäsischn *Zhōnghuá Rénmín Gònghéguó Àomén Tèbié Xíngzhèngqū* (), und im Portugiesischn song's: **.

## Beleg


## Im Netz
* Offizieja Internetaftritt vo Macao
* Lända- und Reiseinfoamation van Ausweating Amt (D)
* CIA World Factbook: Macau (englisch)
* Macao af Deitsch
* Macao Daily News
* Universität Macau
* Macau Government Tourist Office
* Deitsche Website van Fremdnvakeahsbiro vo Macau
* 56 Fotos aus Macao
Brasilien

**Brasilien** (portugiesisch: *Brasil* []) is da flächen- und bevejkarungsmäßi fimftgreaßte Stoot vo da Ead und mit iba 204 Millionn Eihwohna da bevejkarungsreichste vo Siidamerika. Er nimmt 47 Prozent vom Kontinent ein und grenzt (vo Noadostn gegan Uhrzeigasinn gsehn) an Französisch-Guayana, Suriname, Guyana, Venezuela, Kolumbien, Peru, Bolivien, Paraguay, Argentinien, Uruguay und am sidlichn Atlantik und hot so mit jedm siidamerikanischn Land außa Chile und Ecuador a gmoasame Grenz.

„Brasilien“ geht afs Wort „brasil“ zruck. „Brasil“ ham d'Indígenas, also d'Nachkommn vo de Ureinwohna, rotforbans Palisandahoiz gnennd. Friaha wor des Hoiz a Hauptausfuhrprodukt vo Brasilien.

Brasilien wird im Noadn vom Regnwoid dominiat und im Sidn vo Hochebenen, Higln und Gebirgn.

Da hexte Berg vo Brasilien is de *Pico da Neblina* mit 2.992 m, dea wo an da Grenz zu Venezuela und

## Gschicht

Brasilien war scho seit mindestns 10.000 Jahr vor da Entdeckung durch'd Eiropäer bsiedelt. Vor allm Höhln im Amazonas-Gbiet warn bwohnt, hier am bkanntestn de nach da Flussinsl Marajó bnannte Marajoara-Kultur mit ihrane wundaschönen Keramikn. Große Stättn wie de vo de Inkas oda Mayas sind aba ned bkannt. As Land is nach dem in Europa sehr bliebtn Brasilholz, am rotn Edelholz, des heit nur no höchst seltn is, bnannt.

### D'Kolonialzeit

Scho 1494 hom Portugal und Spanien d'Aufteilung vo Südamerika im Vertrag von Tordesilhas bschlossn. Dort is unta da Vamittlung vom damalign Papst Alexander VI. a Trennung vo de Intressensphärn festgschriem, so dass d'Westküste spanische und de (zu dem Zeitpunkt no allgmein unbekanntn) Küstnabschnitte vom heiting Brasilien portugiesische Kolonie weardad. Am 22. April 1500 is da portugiesische Seefahra Pedro Alvares Cabral dann beim heiting Porto Seguro (im Südn vom Bundesstaat Bahia) an da brasilianischn Küstn glandt und hot des Land fürd portugiesische Krone in Bsitz gnumma.

## Literatua

* Dietrich Briesemeister, Gerd Kohlhepp, Ray-Güde Mertin, Hartmut Sangmeister, Achim Schrader (Hrsg.): *Brasilien heute. Politik — Wirtschaft — Kultur.* (Biblioteca Iberoamericana 53), Vervuert Verlag, Frankfurt/M. 1994. ISBN 3-89354-553-0
* Pinto Escoval, Alfredo (2003): Brasilien. In Gieler, Wolfgang (Hg.): Handbuch der Ausländer- und Zuwanderungspolitik. Von Afghanistan bis Zypern. Bonn. ISBN 3-8258-6444-8 
* Walther L. Bernecker, Horst Pietschmann, Rüdiger Zoller, *Eine kleine Geschichte Brasiliens*, Frankfurt am Main: Suhrkamp, 2000
* Uwe Holtz (Hrsg.), *Brasilien. Eine historisch-politische Landeskunde*, Paderborn: Schöningh, 1981

## Im Netz

* Länder- und Reiseinformation vom Auswärtign Amt
* CIA Factbook - Brazil 
* www.brasilnews.de 
* www.brasil-treff.com - deitschsprochige Nochrichtn iba Brasilien
* www.brasilienfreunde.net -
* BrasilienWiki 
* www.brasilieninitiative.de - Politik, Soziales, Projekte (port./deitsch)
* Ländalexikon vom ''Der Spiegel''
Kurtatsch

**Kurtatsch** isch a Ort in Sidtiroul, in Unterlond, zwischn Tramin und Margreid, af der orthografisch rechtn Seit fa der Etsch. Ende 2004 hots 2.145 Kurtatscher gebn, fa de 96,2 Prozent deitscher Muatersproch sein, also Sidtiroler Dialekt redn. Es Zentrum fa Kurtatsch ligg af 333 Meta Mereshöhe, ober di Millaknottn.

Traditionell sein di meistn Kurtatscher Äpfl- und Weinbauern. Äpfl untn in **Moos**, wia die Tolsohl in Unterlond gnonnt wead, und af di **Leitn** Weimer, viel Vernatsch, ober a Lagrein und verschiedene weiße Sortn. Der Turismus spielt lei a kloane Rolle, vor ollem Deitsche kemmen zan Urlaub afn Bauernhof.

Di Kirch fa Kurtatsch isch in romanischn Stil gebaut wordn und in Heilign Vigilius (Patronzinium in 26. Juni) gweiht. Es isch ibrigens sogor a Wollfortskirch.

Kurtatsch hot mehrere, recht groasse Fraktionen, de olle sogor an oagene Fuierwear hobn: Penon, Graun, Entiklar und Oberfennberg. Die boadn Fraktionen Sĕill und Rungg sein kurz vorn Easchtn Wejdkriag fa Kurtatsch zur Gemeinde Tramin kemmen.

Kurtatsch, Penon und Graun hobn an oagene Grundschual, ober Mittlschual miassn olle Kinder in Tramin gean.

Birgermoaster isch seit viele Joar schun der Schiefer Oswald, der ba die nägstn Wohln ober nimmer kandidiern derf.
Chicago

**Chicago** is a Stod am Sidwestufa vom Michigansee im Bundesstoot Illinois in de USA. Mid ana Eihwohnazoi vo 2,7 Milliona (2014) is's de drittgresste Stod vo de USA. In da Agglomeration lem 8,5, in da Metropolregion 9,5 Milliona Menschn (2014).

Chicago is seit da Mitt vom 19. Joarhundat afgrund vo seina Log a wichtige Handlsstod in de USA. De Stod liegt an da Mindung vom Illinois Waterway, dea wo de Grossn Seen mitm Mississippi River und am Goif vo Mexiko vabindt. De Grossn Seen wiedarum san iwa'n Sankt-Lorenz-Seeweg bzw. Eriekanal mitm Atlantik und New York City vabundn. Chicago is aa a wichtiga Eisnbohknotnpunkt.

Chicago is da Sitz vo da Chicago Mercantile Exchange, da gresstn Woanterminbersn vo de USA, und vo da Chicago Board of Trade, da gresstn Rohstoff-, Futures- und Optionsbersn vo de Vaeinigtn Stootn.

## Da Nom vo da Stod

Da Nama kimmt vom Woat *Checagou*, so wia de Potawatomi-Indiana s Marschland gnennt hom, wo späda de Stod grindt worn is. S indianische Woat bedeit sowoi *wuide Zwieben* wia aa *Stinktier*. Der Name bedeutet also so viel wie „Land, das nach Zwiebeln stinkt“.

## Eadkund

### Log

Chicago liegt im Noadostn vo Illinois.

### Stodgliedarung

De Stod hod 77 Beziak, de *Community Areas*.

## Gschicht

De Grindung is am 12. August 1833 gscheng. Seit da Mittn vom 19. Joarhundat is Chicago oans vo de wichtigstn Handlszentren in de Vaeinigten Stootn. 1893 hod de ois „World Columbian Exposition” bezeichnete Wejdausstejung in Chicago stottgfundn. In da Zeid vom Oikohoivabot 1919 bis 1933 wor de Stod fia Oikohoischmuggl und Gangsta wia an Al Capone bekonnt. De Eihwohna san imma mehra worn, bis 1950 da hechste Stond mit iwa 3,6 Milliona Eihwohna eareicht worn is.

## Panorama

## Literatua

* Marco d'Eramo: *Das Schwein und der Wolkenkratzer. Chicago: Die Geschichte unserer Zukunft,* Rowohlt, Reinbek bei Hamburg, 1998, ISBN 3-499-60520-1
* Hugh Dalziel Duncan: *The Rise of Chicago as a Literary Center from 1885 to 1920: A Sociological [[Essay]] in American Culture.* 1964.
* Howard B. Furer: *Chicago: A Chronological & Documentary History, 1784–1970.* Oceana Publications, New York City, 1974, ISBN 0-379-00609-X
* Geo Special: *Chicago und die Großen Seen.* Gruner & Jahr, Hamburg, 1997, ISBN 3-570-19102-8

## Beleg


## Im Netz

* City of Chicago
* Enzyklopädie von Chicago
* Polizei Chicago
* Deutsch-Amerikanische Sehenswiadigkeiten in Chicago
* Vereinigte Deutsch-Amerikanische Vereine von Groß-Chicago
* Abstammungsstatistik
* Stadtplan Chicago Downtown
* Übersichtsartikel
UNESCO-Wödeabe

As **UNESCO-Wödeabe** setzt si ausm: **Wödkuituaeabe** und an: **Wödnatuaeabe** zaum. Des Zui is bedeitnde kuituareje und natialiche Denkmäla zum Dahoidn.

De *UNESCO-Listn vom Wödeabe* umfossd zua Zeid 1052 Denkmäla in 165 Ländan. Davo san 814 Kuituadenkmäla und 203 Natuadenkmäla. 35 Denkmäla san sowoi's oane wia'ra 's aundare.

## Auswoih-Kriterien

# As Guad stöd a Moastaweak vo da menschlichn Schepfakroft doa.
# As Guad zoagd, fia an Zeidraum oda in an Kuituagebiet vo da Eadn, an bedeitendn Schnittpunkt vo menschlichn Weatn in Bezug af de Entwicklung vo Architektua oda Technologie, vo Großplastik, vom Städtebau oda vo da Landschoftsgstoitung af.
# As Guad stöd a oanzigoatigs oda außagwehnlichs Zeignis vo ana kuiturön Tradizion oda ana bstähndn oda untagaungana Kuitua doa. Und so weida...

Dazua wead a Schutz- und Dahoidungsplan valaungd, dea wos ausreichd, doss de Dahoidung sichagstöd wead.

## Schau aa

* Listn van UNESCO-Wödeabe (Eiropa)

## Beleg


## Im Netz

* Datnbank vo da UNESCO mid umfaungreichn Bschreibunga vo de oanzlnan Stättn (https://whc.unesco.org/en/list englisch)
* Saumlung
* Schätze vo da Wöd
* Nationale UNESCO-Kommissionen: Deitschland, Österreich, Schweiz
Server Farm

A **Server Farm** oda **Server Cluster** is a Aunsaumlung fu mearane Computer Server (maunchmoi mearare Hundat), de fia Aunwendungend bedrim wean, de ma mid oam Kombjuta oafoch ned schoft.

Server Farmen wean maistns fu Fiamen bedrim, de hoche Rechnlaisdungen brauchan, und wean maistns nem an Nezweak Switch oda Router aufgschdöd, damid de User fu dem Nezweak a auf de Server Rechnlaisdung zuagreifn kinan. Server Farmen wean hauptsechlich fawent fias Cluster Computing. Modeane Supakombjuta beschdengan maistns a aus risige Aunsaumlungen fu Server Farmen mid exdra-schnöle Prozessoan und schnöle Gigabit Ethernet oda gauns a noamale Fabindungen wia zum Baischbü Myrinet.

A aundara Aunwendungsbereich fia Server Farmen is Web Hosting, oiso da Bedrib fu Intanetseitn, de an hochn Traffic haum oda a hoche Rechnlaisdung brauchan. Des wiad daun a oft Web Farm gnend.

Server Farmen wean in grosse Fiaman oiwai efda schdod oda zusezlich zu Mainframe Kombjuta fawent, obwoi Server Farmen ned desöwe Zufalessigkaid wia Mainframe Kombjuta haum. Owa aloa schau duach de grosse Zoi fu Kombjuta, aus denan so a Server Farm bschded, is a Fela oda da Ausfoi fu oam oazönen Kombjuta ned so dragisch. Und wai so a Ausfoi a duachaus efda fiakimd, muas de Server Farm so konfiguariad sei, das redundante Kapazidetn do san und baim Ausfoi fu oam Server si des Sisdem automatisch und schnö gnuag neich konfiguariad.

D Rechnlaisdung fu soichane Server Farmen, de maunchmoi aus bis zu a boa Dausnd Prozessoan beschdee kau, is oft goa ned duach de maximale Rechnlaisdung fu de gaunzn Prozessoan insgesaumt beschrenkt, sondan daduach, wiafü des Kühlsisdem fu deara gaunzn Aunlog an Kühllaisdung schoft. Soichane Aunsaumlungen fu so fü Kombjuta produzian nemlichn an Haufn Weame und fabreichn an Haufn Energi. Desweng wean de kritischn Parameta fu so am Sisdem oft a in Laisdung pro Watt fu eazaigda Hiz augem und ned in Laisdung pro Prozessoa.

A *wiki farm* is a Server Farm, de a Wiki-Projekt oda sogoa mearane Wiki-Projekte hostet.
VD 17

Des **Verzeichnis der im deutschen Sprachraum erschienenen Drucke des 17. Jahrhunderts** (kuaz **VD 17**) is a bibliografische Datnbonk, de a retrospektive Nationalbibliographia fia des 17. Joahundat dosteijn soij. A vagleichboare Bibliographie fia des 16. Joahundat is VD 16.

De vo da Deitschn Foaschungsgmoaschoft gföadate Dotnbonk is am 1. Juli 1996 bgunna woan. Fia de Daua vo dem Projekt san zehn bis zweijf Joa vaoschlogt woan. In da Dotnbonk wean olle deitschsprochigan Titl unn olle im historischn deitschn Sprochgbiat drucktn unn valegtn Weak (unobhängi vo eana Sproch) vazeichnet. Ned enthoijtn san Musica practica unn Koatn. De Katalogisiarung vo de Druck eafoijgt noch da Autopsie vo de Originale. Zuasätzli enthoijt da Katalog zua Infoamation fir an Nutza unn zua Bstimmung vo de vaschiadanen Ausgomn von am Weak digitale Faksimile vo bstimmte Schlisslseitn. Doriaba hinaus gibts zoijreiche *Volldigitalisate* (reschaschiaboa mim Bgriff Volldigitalisat).

Zua Zeit (Jenna 2007) enthoijt de Dotnbonk uma 250.000 Titlaufnoman.

Kooparationsbatna vo dem VD 17 san: 
*Staatsbibliothek zu Berlin
*Sächsische Landesbibliothek/Staats- und Universitätsbibliothek Dresden
*Niedersächsische Staats- und Universitätsbibliothek Göttingen
*Universitäts- und Forschungsbibliothek Erfurt/Gotha
*Universitäts- und Landesbibliothek Sachsen-Anhalt Halle
*Bayerische Staatsbibliothek München 
*Herzogin Anna Amalia Bibliothek Weimar 
*Herzog-August-Bibliothek Wolfenbüttel 
*Stadtbibliothek Nürnberg

Die Dotnbonk liagt auf am Server beim Gmoansaman Bibliotheksvabund GBV

## Im Netz
* Das VD 17
* Hermann Schüling: ''Bibliographischer Wegweiser zu dem in Deutschland erschienenen Schrifttum des 17. Jahrhunderts'' (Digitalisat), a Vazeichnis vo de *voa* da Entwicklung vom VD 17 easchienanen (Deil-)Bibliographien fiar as 17. Joahundat
Projekt Gutenberg-DE

As **Projekt Gutenberg-DE** biatet deitschsprochige, digitalisiate Texte im Internetz o. Finanziat wead des ganze iwa Weabung. Dodobei hondlts se in de moastn Fejj um Text vo Schriftstella bzw. Autorn, de voa mea oijs 70 Joa vastoamn san unn auf deran Weak deshoijb koa Uahebarechtsospruch mea bsteht. 
Trotzdem bgründt de Fiama *Hille+Partner* an uahebarechtlichn Ospruch fia sämtliche Inhoijt mit da Sammlung vo de Weak, mit da HTML-Aufbreitung unn Valinkung vo de Text, mit da Zsammastellung unn de fia de Fiama gschriebanen Zuasotztext, wia Ealäutarungan unn Autoaenogomn.

Juaristisch is a soijchana Uahebarechtsospruch oba aoij oag unsicha ozseing. Insbsundane ko *Hille+Partner* koan Uahebarechtsospruch auf de Inhoijt vo dr Biacha omeijdn, do de Text breits Public Domain san. Bziagli vo da Frog, ob de Konveatierung ins HTML-Foamat ausreicht, um an uahebarechtlichn Schutz vo da HTML-Foamatierung bospruachn zkennan, bleibt de Entscheidung vo am heijan Gricht obuwoatn.

Da bwusst ähnli gwejjde Nom soij meglichaweis an Oschein eaweckan, oijs dads se dodobei um an deitschsprochigan Zwoag vo dem freian intanationaln Public-Domain-Projekt *[[Project Gutenberg]]* drahn, de breits 1971 vo Michael Hart gründt woan is. De Nomansgebung is oba 1994 mit am Hart sei Zuastimmung eafoijgt.

Im Gengsotz zum *frein* intanationaln *Project Gutenberg*, des emnfoijs deitsche Text enthoijt, is oba beim *Projekt Gutenberg-DE* a Hearuntalodn vo komplette Text nua mit Einschränkunga megli, weil de Firma Hille+Partner immaterielle Monopolrechte on de vo ia vatriebanan unn vo Freiwuijgen elektronisch aufbreitatn Public-Domain-Text bospruacht (vgl. Copyright-Hiweis vo da Fiama H+P).

Voijständig frei zuagreifboa, oijso ohne Uaheberospruach auf de Aufoabeitung unn 
nedkommerziell wean deitschsprochige E-Texte auf da Seitn vo da freian digitaln Bibliothek https://web.archive.org/web/20190120115743/http://www.digbib.org/ vaeffantlicht.

Im Juni 2007 is des Projekt in iabaoabata Veasion sowia mit 500 neian Biachan online gsteijt woan.

## Schau aa
* GaGa (*Gemeinsam an Gutenberg arbeiten*, Internetz-Seitn, de wo des vateite Korrektualesn vo Biachaseitn oaganisiat)
* Virtuelle Bibliothek
* Wikisource

## Im Netz
* http://gutenberg.spiegel.de/ – Netzseitn des *Projekt Gutenberg-DE*
* http://www.gaga.net/ – Des Projekt GaGa is Zualiafara fiar as *Projekt Gutenberg-DE*.
** Projekt Gutenberg kriagt a Genglese-Poatal – heise online: Vateilts Korrektualesn fia *Projekt Gutenberg-DE*, sieg aa kritische Anmerkung
* http://www.gutenberg.org/browse/languages/de – deitschsprochige Litaradua vom *freien* *Project Gutenberg*
* https://web.archive.org/web/20070819063703/http://energia.cl-ki.uni-osnabrueck.de/lit/gb_html.php – Texte vo dem *Projekt Gutenberg-DE* oijs Plaintext.
Grichtsbeziak

A **Grichtsbeziak**, des is de Gengd, fir de wos a bestimmtes Gricht vom Ort her zuaständig is. Wauma vo an Grichtsbeziak redt, mant ma meistns de Gengd, fir de wos a Gricht in da niadrigstn Hierarchiestuafn vo da orntlichn Grichtsborkeid zuaständig is. Des warad in Östareich s'Beziaksgricht (davo gibts ois zsomm 141). In Bayern haßt so a Gricht Aumtsgricht, und davo gibts ois zsomm 72 im gonzn Freistoot. In Siidtiroi dageng gibts nur a anzigs orntlichs Gricht in Bozn, oiso is gaunz Siidtiroi sozusong da Grichtsbeziak Bozn.

Danem redt ma a maunkmoi vo Grichtsbeziake, womma de Zuaständigkeitsbereiche vo hechane Gricht mand. De san donn in da Regü fir de Grichtsbeziake vo mehrare Grichte vo da untan Stufn zuaständig.

In Östareich san aa Stuafn üwa de 141 Beziaksgrichte d'Londesgricht zuaständig, vo denan ois zaum 20 gibt, und nu a Stufn drüwa de vier Owalondesgrichte in Graz, Innschprugg, Linz und Wean. In Bayern gibts üwa de 72 Omtsgrichte nu 22 Londgrichte und drüwa de drei Owalondesgrichte in Bamberg, Minga und Niamberg.

Bei de owastn Grichte braucht ma ned extrig vo an Grichtsbeziak ren, wei de san eh oiwei firs gonze Land zuaständig. In Östareich redt ma desweng bsundas oft vo Grichtsbeziake, wei de gressan politischn Beziake af mehrane Grichtsbeziak (vom Beziaksgricht) afdeud san und ma donn de Grichtsbeziake ois Untateilung hernimmt.

De Regü, dss so Grichte oiwei nur fir eanan Grichtsbeziak zuständig san, güit owa ned oiwei. Im Prozessrecht gibts an Haufn Regün, wo a Onglengheid af a ondas Gricht üwadrong wern kau, oda aa, wos ma duad, wonns sunst gor kan inländischn Grichtsstond gawad.
Ausseer Hardbradler

D**'Ausseer Hardbradler** (af Boarisch: *Aussea Hoatbradla*) san a östareichische Musikgruppm gwen, de wos a Oat *Neiche [[Volksmusik|Voiksmusi]]* gmocht hod. Gem hods de Gruppm vu 1993 bis 2004.

Wia eana Naum schau sogt, sans ausm Ausseea Laund (Bod Aussee) kemma und haum de *Ausseea Bradlmusi* mit aundare Stile vamischt, oiso woans sozusong a Crossoverband. S*'Bradln* kimmt vu de *Bradl[[Violine|geiga]]*, de friaha bei am Wirtn musiziat haum und dafia a Bradl zum Essn kriagt haum.

Eana greßte Auszeichnung woa a *[[Amadeus Austrian Music Award]]* im Joa 2004 ois beste Pop/Rock-Gruppn national.

## Diskografie
### Alben
* *Hardbradln*, 1996
* *Bradlfett*, 1997
* *Bradl Air!*, 1999
* *C.U.B.A.*, 2003
* *Volkspunk*, 2004
* *Best of*, 2004
* *Live in Concert*, 2005

### Singles
* *Aufitretln und Abiwedln*,  1996
* *Da Hirsch is auf da Pirsch*,  1996
* *Tanzn tat i gern*, 1997
* *Go Charlie Go*, 2000
* *I bin a Schifoara*, 2001
* *Weihnocht is neama weit ...*, 2003
* *Hoamweh*, 2003
* *Hümmüblau*, 2003
* *Regen*, 2004
Bodn-Wiattmbeag

**Bodn-Wiattmbeag** (amtle: **Baden-Württemberg**, Alemannisch: *Bade-Württeberg*) is a Bundesland im Sidwestn vo Deitschland. As Land is eascht noch'n Zwoatn Wödkriag entstondn, wia s'de oidn Lända Bodn, Wiattmbeag und Hohnzollan zsommglegd hom. As Bundesland, wos vo de Leit duat aa gean *’s Ländle* gnennd wead, grenzd im Westn: on's franzesische Elsass, im Sidn on d'Schweiz, im Ostn on Bayern, im Noadn on Hessn und im Noadwestn no on d'Pfoiz. Im gressdn Deu vo Bodn-Wiattmbeag redd ma Alemannisch, und zwoar Nidaalemannisch im Westn (Bodn) und Sidn vom Land (uman Bodnsää uma); in da Middn und im Ostn (Wiattmbeag) wead Schwobisch gredd. Im Noadn vo Bodn-Wiattmbeag redd ma Rheinfränkisch. Wei da Dialekt so a große Roin spuid und Bodn-Wiattmbeag wiatschoftli a gonz a stoaks Land is (zan Beispui in da Autoindustrie mid Mercedes-Benz und Porsche), weabns a mid'm Spruch: *„Wir können alles. Außer Hochdeutsch.“*

D'Haptstod van Bundesland is Stuagart, ondare wichtige Städt san zan Beispui Mannheim, Karlsruhe, Heilbronn, Heidlbeag, Pforzheim, Reutlingen, Freiburg im Breisgau oda Uim. Regiad is Bodn-Wiattmbeag 50 Joar long vo da CDU worn, owa etzad gibd's donn a Koalizion aus de Greana und da SPD. Ministapresident is da Winfried Kretschmann.

## Beleg


## Im Netz

* Landesportal Baden-Württemberg
* Lexikon Geschichte Baden-Württemberg (Manfred Ebener)
* Online-Angebot vom Statistischen Landesamt 
* Landeskundliche und kulturhistorische Fotografien zu Baden-Württemberg
Zdob și Zdub

**Zdob şi Zdub** (in da kirillischn Schreibweis: *Здоб ши Здуб*) is a moldawische Musikgruppn, de wos Hardcore-Punk, Hiphop und tradizjonelle Musi aus eanara Hoamat, oiso voa oim Zigeinamusi, midanaunda kombinian. De Gruppn gibts seit'm 1994a-Joa.

Wia Moldawien 2005 s'easchte Moi beim Eurovision Song Contest midgmocht hod, woan Zdob şi Zdub de easchtn Vatreta vu eanam Laund und haum glei an sextn Plotz eigsunga. Eana Liadl hod *Bunica bate doba* ghoaßn ("d'Oma schlogt de Trommi").

## Gschicht
Wias augfaunga hom, haums nu weniga de tradizjonelln Elemente eibaud ghobt und aa nu auf Russisch gsunga. Um 1998 umanaund haums daun vastäakt mi'm Crossover augfaunga, und seitdem singans fost netta nu auf Rumänisch.

Seitdem is de Gruppn vü ummanaundagroast und hod dabei aa schau in Deitschlaund und Hollaund Auftritte ghobt, und natiali in eanara Heimat, in Rumänien, da Ukraine und in Russlaund. Außadem sans schau ois Aufwäamband fia d'Red Hot Chili Peppers und Rage Against The Machine auftretn; fia eana easchte *Best-Of*-CD ("Ethnomecanica"), haums mi'm Hubert von Goisern a neiche Veasion vu *Koa Hiatamadl* aufgnumma.

## Diskografie
* "Hardcore Moldovenesc" (Moldawischa Hardcore)
* "Tabăra Noastră" (Unsa Loga) 
* "Zdubii bateţi tare" 
* "Remix"
* "Agroromantica"
* "450 De Oi" (450 Lammpin)
* "Ethnomecanica"

## Im Netz
* Hoamseitn
* MySpace
* Zdob si Zdub auf Tournee
* Thomas Winkler: *[http://www.taz.de/1/archiv/archiv/?dig=2008/05/03/a0018 Red Hot Balkan Peppers]*. In: *taz,* die tageszeitung, 3./4. Mai 2008
Autokennzeichn

A **Autokennzeichn** is a Registrierungsnumma, de wos a jeda, der wos a Auto oda a ondas Groftfohrzeig fohrd, vom zuaständing Stroßnvakeasomt griagt. De Numma findt ma donn im Regista, im Zualossungsschein und af de Schüidln am Auto wieda. Soichane Schüidln muaß ma fest mi'n Auto vabinden und meistns vorn und hintn am Auto auffiduan du matz. Fir monke ondan Ortn vo Fohrzeig', zum Beispüi fir Motorradln, und in monke Lända braucht ma owa netta a so Schüidl auffiduan (meistns hintn). Womma s'Schüidl söim mant, sogt ma stod *Autokennzeichn* oft a **Nummanschüidl** oda **Nummandofü**.

Obsotz af Tirolisch: Die sprochgeschichtliche Entwicklung hot in Siidtirol bewirkt, dass man hait firn Autokennzoachn meistns „Targa“ sogg, wos ausn Italienischn kimmp. Die Bestonttoale va die Fohrzaige hom in Siidtirol in der Regl ober a Pezeichnung, de aa in ibrign taitschn Sprochraum iblich isch. As italienische „targa“ kimmp ausn germanischn Bereich (laut an italienischn Werterpuach ausn Oltfränkischn). Vawondt mit den Wort sein englisch target (Zielscheibm) unt taitsch Tartsche (vgl. in der taitschn Wikipedia).
Homerische Hymnen

De so gnenntn **Homerische Hymnen** san a Sommlung vo 33 Preisliadan auf antike griachische Gottheitn, Songgstoijtn unn oans "auf die Gastgeber". Ihrane Läng variiat vo nua a boa (da zwoate auf Demeter hot ledigli drei) bis 580 Vers beim Hermes. As Versmoß is wia bei de Epn vo Homer ausschliaßli da Hexameta, aa de Sproch is stoak o de homerischan Epn oglehnt.

De Datierung is umschdriedn, de Hymnan derfatn oba im Laf mehrana Joahundat o vaschiadane Oat entstondn sei: Währand de ejjtastn vamutli scho im 7. Joahundat v. Kr., oijso boijd noch de Epn Ilias unn Odyssee aufzeichnat woan san, stomman de jingstn woij eascht aus hellenistischa Zeit.

Monche vo de Gottheitn san mit mehrane Hymnan bdocht woan, so Demeter, Apollon, Aphrodite unn Hermes, dene je oana vo de sognenntn "via groußn Hymnan" gweiht is. In da Sekundärlitaradua variiat de Reihnfoijg vo de Hymnan aus vaschiadane Grind. De foijgande Auflistung findt se zum Beischbuij bei Karl Arno Pfeiff (sieg Litaraduaogomn):

# **Auf [[Demeter]]** (2 Hymnan, davo oa groußa) 
# **Auf [[Apollon]]** (2 Hymnan, davo oa groußa) 
# **Auf die [[Muse (Mythologie)|Musen]] und Apollon** 
# **Auf [[Aphrodite]]** (3 Hymnan, davo oa groußa) 
# **Auf [[Hermes (Mythologie)|Hermes]]** (2 Hymnan, davo oa groußa) 
# **Auf die [[Gaia (Mythologie)|Allmutter Erde]]** 
# **Auf die [[Rhea (Mythologie)|Mutter der Götter]]** 
# **Auf [[Helios]]** 
# **Auf [[Selene]]** 
# **Auf [[Zeus]]** 
# **Auf [[Hera]]** 
# **Auf [[Poseidon]]** 
# **Auf [[Artemis]]** (2 Hymnan) 
# **Auf [[Athena]]** (2 Hymnan) 
# **Auf [[Ares]]** 
# **Auf [[Dionysos]]** (3 Hymnan) 
# **Auf [[Hephaistos]]** 
# **Auf [[Pan (Mythologie)|Pan]]** 
# **Auf [[Hestia]]** (2 Hymnan) 
# **Auf [[Asklepios]]** 
# **Auf den löwenmutigen [[Herakles]]**
# **Auf die [[Dioskuren]]** (aa Tyndaridn gnennt, 2 Hymnan)
# **Auf die Gastgeber**.

## Litaradua

* *Homerische Götterhymnen,* vadeitscht vo Thassilo von Scheffer. Jena: Diederichs 1927
* Gerd von der Gönna unn Erika Simon (Hrsg.): *Homerische Hymnen. Übertragung, Einführung und Erläuterungen von Karl Arno Pfeiff*, Stauffenburg Verlag, Tübingen, 2002 (*Ad Fontes*; Bd. 8), ISBN 3-86057-074-9
* Richardson, N. J. [ed.] *The Homeric Hymn to Demeter*. Oxford University Press, Oxford, 1974. (Da wissnschoftliche Standardkommentar)
Agglomarazion

A **Agglomarazion** oda a **Boiungsraum**, **Boiungsgebiet** oda **Stodregion** (dt.: **Agglomeration**) is a flächndeckend vabauds Gebied rund um on Kean vo ana gressan Stod, wos iwa d'Gmoagrenzn vo dera Stod aussegehd. Domid is a Agglomarazion eingdli nix ondas ois wia a Stod im geografischn (und ned politischn) Sinn. Entscheidnd is, doss zwischn de oazlna bebaudn Teil vo da Agglomarazion koane gressan Luckn san (ned meah ois wia 200 Meta).

## Begriffsuntascheidunga

Es gibd *monozentrische* und *polyzentrische* Agglomaraziona. Monozentrisch hoassd, doss gnau oa Stodkean eihdeitig s'Zentrum vo dera Agglomarazion is. A Beispui warad zan Beispui d'Agglomarazion Minga. Polyzentrisch san Agglomaraziona, de wos meahrane Zentren hom, wo ma ned gnau song ko, wejchs's wichtigsde is. A guads Beispui is zan Beispui s'Ruhrgebiet, do ko koana song, des is etz d'Agglomarazion Essn oda d'Agglomarazion Dortmund oda so.

Iwa d'Aggloamarazion ausse gehd d'Metropoiregion. Do drin san a gressane ländliche Gengd in da Näh van vabaudn Gebiet, de owa oiwei no eng mid'n Stodzentrum zommhenga, zan Beispui, wei de meisdn Leit duathi zan Oabatn pendln oda so.

No a gressana Begriff is's Eihzugsgebiet. Do san olle Gengdn dobei, fia de wos a Stod da zentroie Punkt is, wos mid bstimmde Sochn vasoagd wean, de wos ma ned jedn Dog brauchd, (zan Beispui spezioisade Fochgschäftln, Focheazte, a Gricht, Hochschuin und so weida).

## Obgrenzung

International is's ofd schwierig, doss ma Städtz midanonda vo da Eihwohnazoih hea vagleichd, wei de Vawoitungsgrenzn gonz vaschiedn zong san. Frankreich zan Beispui hod gonz kloane Gmoana, so doss d'Stod Paris zan Beispui in Wiaklikeit nua d'Innenstod umfossd und meah ois wia drei Viadl vo de Leit, de wos im geografischn Sinn in da Stod (oiso Agglomarazion) Paris wohna, koane Parisa im politischn Sinn san, sondan za ondane Städt und Gmoana rundumadum ghean. Fia sowos is da Begriff Agglomarazion a Huif.

Trotzdem bleibd's af internationala Ebane schwaa, doss ma d'Grenzn gnau noch da Definizion ziagd, wei statistische Datn meisdns nua fia gonze Gmoana za Vafigung stenga und se de bebaudn Flächn aussadem dauand endan.

## De gressdn Agglomaraziona af da [[Wejd]]

In dera Tabej findd ma olle Agglomaraziona, wo meah ois zehn Milliona Leit wohna. De Datn kimma vo citypopulation.de.

## De gressdn Agglomaraziona in [[Eiropa]]

In dera Tabj findd ma olle Agglomaraziona in Eiropa, wo meah ois zwoa Milliona Leit wohna. De Datn kimma vo citypopulation.de.

## De gressdn Agglomaraziona im boarischn Sprochraum

In dera Tabej findd ma olle Agglomaraziona im boarischn Sprochraum, wo meah ois 50.000 Leit wohna. De Datn kimma vo citypopulation.de.

* Augschbuag liegd direkd af da Grenz zan [[alemannisch]]n Sprochraum.*
Schaden Heinz

Da **Schaden Heinz** (* 29. Aprü 1954 in Graz) is a österreichischer Politika vo da SPÖ. Vo 1999 bis 2017 woara Buagamasta vo da Stod Soizburg in Östareich.

## Politik
Da Schaden hod in Soizburg Politikwissnschoft und Publizistik studiad. Im Joar 1981 hod a sein Dokta gmochd. Daun is a nu noch Wean gaunga, zum Studian an da Diplomatischn Akademie. Bis 1987 hod a duatn im Bauministerium gorwat, daunn is a wieda noch Soizburg zong. 1992 is a fid SPÖ in Gmoarot kumma und 1999 ois easchta Buagamasta nochn neichn Woirecht direkt gwöid worn. Am 7. Meaz 2004 is a mid 52 Prozent vo de Stimmen glei im easchtn Woigaung wieda gwöd wuan. Am 31. Juli 2017 hat a sein Rücktritt als Bürgermeister zum 20. September 2017 bekannt gebn. Die Amtsgeschäfte hat interimistisch da Vizeburgamasta vo da Stod Soizburg, da Harald Preuner übernumma.

## Im Netz
* Offizielle Homepage vom Schaden Heinz
* Homepage vo da Stadt Salzburg

## Beleg
Politische Partei

A **Politische Partei** is a Gruppm vo Leid, de wos gleiche oda ähnliche politische Züle hom oda a gemeinsome Wöidaunschaung. S'Züi vo ana Partei is, daß s'politische Entscheidungen bestimmt oda zumindestns beeinflusst; zu dem Zweck vasuachts, daß s'bei Woin möglichst vüi Stimmen griagt, damid s'donn wichtige politische Ämta besetzn kau.

Politische Partein ghern zu de Eirichtungen im politischn System, de wos zwischn am Stood und de Bürga vamittln. Af da an Seitn san s'dazua do, daß de Leid im Parlament und in da Regierung bessa kontrollierd wern: Wonn jetz ana ned de Politik mocht, de wos de Partei vor da Woi vasprochn hod, kau eam d'Partei nächsts Moi nimma afstöin. Und wonn de gonze Partei nimma des mocht, wos s'vasprochn hod, kau da Bürga nächsts Moi a ondane Partei wöin.

Af da ondan Seitn hom s'owa a a umkehrde Funkzion: Partein sorng nämli durch eanane Vaonstoitungen und Werbung dafir, daß de Politik, de wos s'in eanane gwöidn Ämta mochn, bei de Parteimitgliada und drüwa hinaus a bei de ondan Leid akzeptierd wead. Wonn jetz de Parteimitgliada oda d'Leid insgesomt woin, daß a bestimmtes Problem in da Politik behondlt wead, kinnan s'des Intaresse afgreifn und eana Politik drauf ostimma. Im Gengsotz zu Intaressnsvadretungen miaßn Partein dabei schaun, daß s'möglichst vüi Leid mid eanane Inhoite ausprechn.

## De wichtigstn Partein im boarischsproching Raum

### Bayern
* D'Christlich-Soziale Union in Bayern (CSU)
* D'Sozialdemokratische Partei vo Deitschlaund (SPD)
* S'Bündnis 90 / De Greana
* D'Frein Wöhla (FW)
* D'Freie Demokratische Partei (FDP)

### Östareich
* D'Sozialdemokratische Partei vo Östareich (SPÖ)
* D'Östareichische Voikspartei (ÖVP)
* De Greanen - D'greane Altanativn (Greane)
* D'Freiheitliche Partei vo Östareich (FPÖ)
* S'Bündnis Zukunft Östareich (BZÖ)
### Sidtiroi
* D'Sidtiroula Voikspartei (SVP)
* D'Sidtiroula Greanen (Greane)
* D'Alleanza Nazionale (AN)
* D'Union fir Sidtiroi (Union)
* D'Freiheitlichn (F)

## Schau aa
* Listn vu polidischen Parteien in Deitschland
Beck

**Beck** (dt. *Bäcker*, engl. *baker*) is a Handweaksberuaf mit ra langa Tradition. Da Beck vaorwat grundsetzli amoi Droad, moastns in da Foam vo Mej, des wo mit Wossa, Soiz und am Treibmiddl zuaram Doag griahd wead. Ea braucht fia manche Beckarein owa aa no andane Zuadodn wia Gwiaz, Fett und Oar. Treibmittl san beispuisweis Geam oda Sauadoag. Ausm gangana Doag bocht da Beck im Ofn nachad Brezn, Brod, Semmen, Kuacha und no an Haffa andas Zeig.

Vom Beck untascheidn muass ma an Zuckabeck (Konditoa), wo a Spezialist fia siasse Backwoarn und a oagna Beruaf is.

## Gschicht

Bis ins 18. Joarhundat hods in Bayern, Preissn und Östareich no via Oartn vo Beck gem:

* Fost- oda Schwoazbeck (Droadbrod)
* Los- oda Weissbeck (Woaznbrod, Semmen usw.)
* Pfeffakuachabeck (Lebkuacha)
* Zuggabeck (Konditor)

## Im Netz

* Zentralverband vom Deitschn Beckhandweak
* Schweizerischa Beck-Konditoanmoasta-Vaband
* Bundesinnung vo de Beck in Estareich
Gmoaroud

A **Gmoaroud** oda **Gemeinderat** is de gwejde Voiksvatretung vo ana Kommune. Es is a Gremium, des wo iwa de Oglengheitn vo da Gmoa entscheidn duat.

An Gmoaroud gibts in fost oin Ländan.
Bofesn

**Bofesn**, aa gschriemm ois **Bavesn**, **Pofesn** und ähnli, is a boarisch-östreichische Variantn vo *Arme Ritter*. Dafia wern zwoa oidbachane Scheim Weißbroud in Muich eigwoakt, in da Mittn mit Powidl gfuit, komplett in zuckadm, vaquirltn Oa gwendt und nachad in hoassm Schmoiz schwimmad aussabacha.

Bofesn san friara tradizionej an Liachtmess bacha worn, wann de Deanstbotn eanane Herrschaftn wechsln ham derfn. Weils so guad schmeckan, gebts es heitzdog aa aussahoib vo da tradizionelln Haptsaison. Weils bei da Füllung aa no andane Variantn gebt, oiso Marmelad, oba aa Pikants, hoasst ma de Bofesn mid Powidl aa **Zwetschgnbofesn**.

## Woatuasprung
Des Wort Bofesn kannt entweda vum italienischn *Pavese* fia Schuid kemma, wos ma vo da Form her erklärn kannt. A andane megliche Herkumft waar de *Zuppa pavese*, wos a Fleischbriah mit Brodscheimm is, de wo aus da italienischn Stod Pavia kimmt.

## Beleg
* www.food-from-bavaria.de
* French toast recipe
* www.br-online.de - Bofesn mit Chili gfuid
Jugoslawn (Voik)

De **Jugoslawn** san a Voiksgrubbm in de heiting Nochfoigestootn vom ehemoling Stoot Jugoslawien (*wöicha vo 1919 bis 2003 existiart hod*). Se san vateilt auf de Stootn Slowenien, Krowozien, Bosnien und Herzegowina, Serbien, Montenegro und Mazedonien.

De Bekennung zu dera Voiksgrubbm is eingmächig, weil se de Leid ned definitiv zu ana vo de jeweiling Voika, de in de Nochfoigestootn lebm, bekenna kenna oda woin. Da Grund dafia is, dass sehr vüi Familien im domoling Jugoslawien gründt wurn san, wo de Öitan de vaschiednan Voiksgrubbm aughert hobm. Es is a domois politisch gern gseng gwesn, se ois "Jugoslaw" z' tituliarn.

Zur Zeid ka de zoihnmäßige Stärkn vo de Jugoslawn nur gschätzt wern, weil bei de Voikszählungen in de Nochfoigestootn da Begriff "Jugoslawe" nimma augfiart wead. Vüi Leid bekennan se a nimma ois ethnische Jugoslawn, weils befürchtn, doduach Repressjonen in da Orbat und im Oitog z erleidn.
Slowenisch

As Adjektiv **slowenisch** beziagd se af:

* as Land Slowenien
* as Voik vo de Slowenen
* de slowenische Sproch
Blosmusi

**Blosmusi** hoaßt ma de Musi, de wo ausschliaßli oda iabawiagend mit Blosinstrumentn gmocht wead. Es gibt in Bayern und Soizburg in schiaga jeda Gmoa a Blosmusikapejn mid mea wia da Hejftn Blosinstrumentn.

## Gschicht vo da Blosmusi

Hearna vo Rindan, Muschln und andere oafoche Blosinstrument san vo Naturvejkan bei religiösn Ritn eigsetzt worn und de *Posaunen vo Jericho* oda de Fanfarn vo da Remazeid belegn de Nutzung vo Blosinstrumentn im Oitatum. Ois ejtaste eahoitane Musiinstrumente vo Eiropa gejtn de rund 35.000 Joa oidn stoazeitlichn Knochnflötn, de wo in da Schwäbischen Alb gfundn worn san.

Vorlaifa vo da heitign Blosmusi is voa oim de Militärmusi wia sa si nach de Tiaknkriag in Östareich und Bayern entwicklt hot.

## Besetzung

Im foigendn wead a Standard-Harmoniebesetzung ogfiaht, de wo je nach Komposition aa obweicha ko. „*Harmoniebesetzung*“ sogt ma, wenn a Blosorchestra mit Hoiz- und Blechblosan besetzt is.

* Hoizblosa
** Piccolofletn (ghead in Bayern ned dazua)
** 1. und 2. Queafletn
** 1. (2.) Oboe, 1. (2.) Fagott,
** Klarinettn in Es, 1.–3. Klarinettn, Bossklarinettn,
** 1. und 2. Oidsaxophon, 1. (2.) Tenorsaxophon, Baritonsaxophon,
* Blechblosa
** 1.–3. (4.) Trumpetn – (eng mensuriat)
** 1. und 2. Fliglhorn in B – (weit mensuriat) (haptsächli bei deitschsprochign Komponistn)
** 1. und 2. (3.) Kornett in B – (eng mensuriert) (haptsächli bei englischn oder amerikanischn Komponistn)
** 1.–4. Woidhorn in F – (weit mensuriat)
*** 1.–4. Oidhorn in Es (nur wenn koane Woidherna besetzt san)
** 1. und 2. Tenorhorn in B – (weit mensuriat) (haptsächli bei deitschsprochign Komponistn)
** Bariton in B (oda Euphonium) – (weit mensuriat)
** 1.–2. Posaune sowia 3. Stimm oda Bassposaune – (eng mensuriat)
** Tuba in B, C, Es oda F (gelegentli ois Sousaphon); aa Kontrabasstuba ois *Kaiserboss*.
* Schlogzeig
** Drumset
** Große Dromme, Kloane Dromme, Tschinejn, Gong, Tamtam, Bongos, Congas, Timbales
** Perkussion: Triangl, Tamburin, Cabasa, Maracas, Schlittenglocken, Shaker, Windmaschin, Amboss
** Stobspui / Mallets: Marimbaphon, Vibraphon, Xylophon, Glocknspui, Rehrnglockn, Windchimes, Glockspui-Lyra
** Paukn

## Eihteilung vom Notnmateriai

* Arrangements: Potppurris vo bekanntn Melodien
* Originai-Kompositiona: Extra fia Blosorchesta komponiat
* Transkriptiona: Ibatrogung vo Weakn, de wo urspringli fia a andare Instrumentation komponiat worn san
* Voiksmusi: Originaikompositiona fia de Voiksmusi

## Schau aa

* Komponistn vo Blosmusi

## Literatua

* Werner Bodendorff: Historie der geblasenen Musik. Buchloe 2002
* Elmar Walter: Blas- und Bläsermusik. Musik zwischen Volksmusik, volkstümlicher Musik, Militärmusik und Kunstmusik. Tutzing 2011

## Beleg


## Im Netz
* Links zu 187 Vabändn im deitschsprochign Raum
* Österreichischa Blosmusivaband
* Schweiza Blosmusivaband
* Verband Sidtiroula Musikapejn
* WASBE World Association of Symphonic Bands and Ensembles - Sektion Deitschland
Hollakiache

A **Hollakiache** oda **Hollakiachal**, aa: **Hoiakiachn**, is a Gebäck, wo de Bliatndoin vom Hollabusch z'eascht in an Bachdoag (gean in da Variation mid'm Bier oda'm Weißwein) taucht und nacha im Schmoiz resch aussabacha wean. Seavian tuat ma de Hollakiachaln mid Zugga und Zimt.

Gem duat's de Hollakiachen nua zwisch'm Mai und'm Juli, wei de Bliah frisch vom Hollabusch brockt wean miassn und ned grod so long hoitn, bis bacha san.

## Beleg
* A Buidl vo de Hollakiachen
* Das neue Küchenlexikon - DTV-Verlag 1994

## Im Netz
* A Buidl mit Hollakiachal
George Washington

Da **George Washington** wor da easchte President vo da USA. Er is am 22. Februa 1732 in Virginia geborn wordn. Im Unabhängigkeitskriag vo de nordamerikanischn Kolonien in 1781 hod ea ois Oberbefehlshober d' Engländer zur Kapitulation zwunga.

1781 war ea grundlegend an dea Verfassung de USA beteiligt. Ea war aa oans von de 5 Mitglieder im easchtn Kabinet.

1789 is ea einstimmig zum easchtn Presidentn gwejht wordn, 1792 wiedagwejht wordn. Auf sei zwoate Wiedawoi 1796 hod ea freiwillig vazicht.
Gstorbn is a am 14. Dezember 1799.

De Bundeshauptstod Washington is nach eam benannt wordn.

Sei Gsicht und des vo drei andane Presidentn is im Mount Rushmore vaewigt.
Bachdoag

Ois an **Bachdoag** oda **Rausbachdoag** hoasst ma an speziellen Doag, in den ma ebbs einedaucht, ums nacha in dem Doagmantl meist schwimmad im Schmoiz oda Ej' rausz'bacha. Bachdoag ähnlt in da Konsistenz und vo de Zuatatn her am Pfannakuachadoag. Wann ma a Bia nei duat, hoasst ma'n aa **Biadoag**. Je nochdem, ob de Grundlag siass is (wia Hoiabliah oda Zucchinibliah) wead dea Doag neitrai glassn oda (wia bei Schwammal) herzhaft gwiazt und gsoizn.

## Grundrezept
Zu am hoim Pfund Mejh kimmt a weng a Ej oda flissiga Budan, zwoa Oadotta, 1/4 Lita Flissigkeit (z. B. a hejs Bia) und a Prisn Soiz. Dea Doag wead ogrüaht und nacha a Stund steh glassn. Noch dera Stund wead des Weisse vom Oa zu am Schnä gschlong und untazong. Dea Doag deaf ned z'flisse sei, sunst hoit'da ned am Guat, des drin daucht wead.

Mit de Flissigkeitn ko ma de Gschmock und de Farb vo dem Doag weidas variiern. So gibt a Weisswein an leicht saialichn Gschmock und an hellan Doag dea guad zum Fisch bassd.

Ma daucht zeascht des Gmias, Fleisch und so weida in den Doag ei und nacha in a hoass' Schmoiz, Ej oda Fett. Do drin lasst mas sprudlnd bacha, bis schee resch is. Kenna duat ma des, wann de Doagkrustn goidgejb bis leicht braun wead.

## Vawendung
Da Bachdoag wead füa siasse und soizige Gebäck wejdweid vawendt:

* Bachans Gmias und Obst
** Hollakiachal
** indische *Pakoras*, Gmias oda Obst in am Bachdoag aus Kichaerbsnmejh
** Rausbachane Schwammal
** Rausbachane Zuckiniblüatn
* Bachane Krustnviecha oda Fiisch, zum Beispui da Fiisch vo de englischn *Fish and Chips*, in am Bachdoag, der mit am dunkln Ale ogrüaht werd
* Bachans Fleisch, zum Beispui in da asiatischn Küch, zum Beispui japanische *Tempura*, oda *Chickn Wings*

## Nochtei
Duach de Vawendung vo weissm Mej guit dea Doag de Erneahrungswissnschaftn ois ned weatvoi, wei weiss' Mej kaum Mineraistoff und Vitamin enthoit. Des Aussabacha im hoassn Schmoiz is nua dann vom Fettghoit hea bedenkle, wann de Hitzn im Schmoiz zgring is, weil se de Owafläch vom Bachguat ned schnej gnua schliasst und des Fett tiaffa in den Doag eidringa ko. Günstig war doo a Eadnussejj herznemma, wei des mid de beste Hitznfestigkeit hod.

Generej soit ma des ausbachane Guat in da reschn Krustn sparsam vazeahn, wann ma auf sei Linie acht, weis, aa wanns recht hoaß bacha wead, trotzdem fetta is ois andas Gebäck.
Owasteiamoak

De **Owasteiamoak** (dt.: **Obersteiermark**) is da neadliche Deu vo da Steiamoak, wo gaunz vüü Woid und Beag san. Da Rest vom Bundeslond is de Mittlsteiamoakund de Ost- und Weststeiamoak. Des, wos friara de Untasteiamoak woa, des ghead heit zu Slowenien.

In da Mur-Mürz-Fuachn, des is da sidestliche Deu vo da Owasteiamoak zwischn Judnbuag und Mürzzuaschlog, gibts große Industriebetrieb; da Westn und Nordn vo da Owasteiamoak (des is vua oim des Steirische Ennstoi), des is mea von da Londwiatschoft und vom Fremdnvakea prägt.

Zur Owasteiamoak ghean de Bezirk:

* Bruck-Mirzzuaschlog
* Leoum 
* Liezn
* Murau
* Murtal

## Im Netz
* EU-Regionalmanagement Owasteiamork
* Gmoana in da Owasteiamoak
Eizugsgebied

In da Humangeografie vastehd ma unta an **Eizugsgebied** de Gengd rund um a Stod (oda an zentraln Ort oda irngda bstimmte Infraschtrukduaeirichtung), aus dea de Leid fia bestimmte Sochan hifoarn, wens wos eikaffa oda erleding miassn.

A Eizugsgebied vo ana Schui zum Beispüi is de Gengd, wo normalaweis de Schüla herkumman; genauso bei an Grangahaus oda an Eikaufszentrum zum Beispüi. Fia Notfoiorganisazionan wia Rettung oda Feiawehr san da Eizugsgebiedt (ma nennds a Vasorgungs- oda Zuaständigkeitsgebiedt) oft fix definiad; bei an Greißla in ana Stod zum Beispüi is des ned a so fix, des san nacha hoid a boar Stroßn rundumadum. Fochgschäftln gibts nacha wieda weniga oft, und de hom nacha a gressas Eizugsgebied. Des Prinzip is ähnlich wia bei da Theorie vo de zentraln Orte, und desweng san Eizugsgebiedt a intaressants Thema fia Geografn, Wiatschoftswissnschoftla und Stodplana.